Udtalelse afgivet af det rådgivende udvalg for kontrol med fusioner og virksomhedsovertagelser på udvalgets 116. møde den 2. juni 2003 vedrørende et udkast til beslutning i sag COMP/M.2947 - Verbund/Energie Allianz

(2004/C 69/04)

(EØS-relevant tekst)

1) Et flertal i det rådgivende udvalg er enigt med Kommissionen i, at den anmeldte transaktion udgør en fusion af fællesskabsdimension som omhandlet i fusionsforordningens artikel 1 og artikel 3, stk. 1. Et mindretal undlader at tage stilling hertil.

2) Et flertal i det rådgivende udvalg er enigt med Kommissionen i, at der eksisterer et relevant produktmarked for levering af elektricitet til små kunder. Et mindretal undlader at tage stilling hertil.

3) Et flertal i det rådgivende udvalg er enigt med Kommissionen i, at der eksisterer et relevant produktmarked for levering af elektricitet til store kunder og små forsyningsselskaber, og at der ikke er behov for en yderligere markedsafgrænsning. Et mindretal undlader at tage stilling hertil.

4) Et flertal i det rådgivende udvalg er enigt med Kommissionen i, at der eksisterer et relevant produktmarked for levering af elektricitet til store regionale forsyningsselskaber og for handel med elektricitet, og at der ikke er behov for en yderligere markedsafgrænsning. Et mindretal undlader at tage stilling hertil.

5) Et flertal i det rådgivende udvalg er enigt med Kommissionen i, at markedet for levering af elektricitet til små kunder og markedet for levering af elektricitet til store kunder og små forsyningsselskaber er nationale markeder, nemlig markeder i Østrig. Et mindretal undlader at tage stilling hertil, og et andet mindretal er uenigt heri.

6) Et flertal i det rådgivende udvalg er enigt med Kommissionen i, at det ikke er nødvendigt at tage endelig stilling til afgrænsningen af det geografiske marked for levering af elektricitet til store regionale forsyningsselskaber og for handel med elektricitet. Et mindretal undlader at tage stilling hertil.

7) Et flertal i det rådgivende udvalg er enigt med Kommissionen i, at den anmeldte fusion vil resultere i en dominerende stilling på markedet for levering af elektricitet til store kunder og små forsyningsselskaber. Et mindretal undlader at tage stilling hertil.

8) Et flertal i det rådgivende udvalg er enigt med Kommissionen i, at den anmeldte fusion vil styrke en dominerende stilling på markedet for levering af elektricitet til små kunder. Et mindretal undlader at tage stilling hertil.

9) Et flertal i det rådgivende udvalg er enigt med Kommissionen i, at den anmeldte fusion næppe vil skabe eller styrke en dominerende stilling på markedet for levering af elektricitet til store regionale forsyningsselskaber og på markedet for handel med elektricitet. Et mindretal undlader at tage stilling hertil.

10) Et flertal i det rådgivende udvalg er enigt med Kommissionen i, at de tilsagn, som parterne har afgivet, er tilstrækkelige til at løse alle de konkurrenceproblemer, som fusionen kunne medføre, og at fusionen derfor bør erklæres forenelig med fællesmarkedet og EØS-aftalen. Et mindretal undlader at tage stilling hertil, og et andet mindretal er uenigt heri.

11) Et flertal i det rådgivende udvalg opfordrer Kommissionen til at tage hensyn til alle de punkter, som medlemsstaterne har rejst under drøftelserne. Et mindretal undlader at tage stilling hertil.

12) Et flertal i det rådgivende udvalg anbefaler, at denne udtalelse offentliggøres i Den Europæiske Unions Tidende. Et mindretal undlader at tage stilling hertil.